ଭୁବନେଶ୍ୱର, ଜୁଲାଇ ୨(ଲୋକାଲ ୱାୟାର): ଓଡ଼ିଆ ଭାଷା ସାହିତ୍ୟକୁ ଅନ୍ୟଭାଷାରେ ଅନୁବାଦ କରି ଲୋକପ୍ରିୟ କରିବା ଉଦ୍ଦେଶ୍ୟରେ ଗଠିତ "ଓଡ଼ିଆ ସାହିତ୍ୟ ଅନୁବାଦ ପରିଷଦ'ର ପ୍ରଥମ ବୈଠକ ଭୁବନେଶ୍ୱରଠାରେ ଅନୁଷ୍ଠିତ ହୋଇଯାଇଛି ।
ସାହିତ୍ୟିକ ଅଧ୍ୟାପକ ବ୍ରଜମୋହନ ମିଶ୍ରଙ୍କ ସଭାପତିତ୍ୱରେ ଅନୁଷ୍ଠିତ ଏହି ବୈଠକରେ ଆବାହକ ତାପସ ରଞ୍ଜନ ତ୍ରିପାଠୀ ସୂଚନା ପ୍ରଦାନ କରିଥିଲେ ।
ଅନୁବାଦ ପରିଷଦ ଓଡ଼ିଆ ଭାଷାର କ୍ଲାସିକ୍ ସାହିତ୍ୟଗୁଡ଼ିକୁ ହିନ୍ଦୀ, ବଙ୍ଗଳା, ଦକ୍ଷିଣ ଭାରତୀୟ ଭାଷା ତଥା ଇଂରାଜୀ, ଫ୍ରେଞ୍ଚ ଭଳି ବିଦେଶୀ ଭାଷାଗୁଡ଼ିକୁ ଅନୁବାଦ କରାଯାଇ ବିଶ୍ୱସ୍ତରରେ ଏହାକୁ ଆଦତ କରାଇବା ଦିଗରେ କାର୍ଯ୍ୟ କରିବ ।
ବର୍ତ୍ତମାନ ପର୍ଯ୍ୟନ୍ତ ବିଭିନ୍ନ ବ୍ୟକ୍ତି ଓ ସଙ୍ଗଠନ ଦାରା ଓଡ଼ିଆ ଭାଷାରୁ ଅନ୍ୟ ଭାଷାଗୁଡ଼ିକୁ ଅନୁଦିତ ପୁସ୍ତକଗୁଡ଼ିକର ଏକ ସୂଚିକା ପ୍ରସ୍ତୁତ ଲାଗି ନିଷ୍ପତ୍ତି ନିଆଯାଇଥିଲା ।
ଅନୁଷ୍ଠାନର ଅନ୍ୟତମ ଆବାହକ ସୋମେଶ ମହାପାତ୍ର ଓଡ଼ିଆ ଅନୁବାଦ ସାହିତ୍ୟର ଇତିହାସ ସମ୍ବନ୍ଧରେ ଆଲୋଚନା କରିଥିବା ବେଳେ ଅନୁବାଦକ ତଥା ଉକ୍ରଳ ବିଶ୍ୱବିଦ୍ୟାଳୟର ଇଂରାଜୀ ବିଭାଗର ମୁଖ୍ୟ ହିମାଂଶୁଶେଖର ମହାପାତ୍ର ଓଡ଼ିଆ ଅନୁବାଦକୁ ବିଶ୍ୱସ୍ତରୀୟ କରିବା ଲାଗି ପ୍ରସ୍ତାବ ଦେଇଥିଲେ ।
ଲେଖିକା ଡ. ଭାଗ୍ୟଲିପି ମଲ୍ଲ ଏହାକୁ ଏକ ଜାତୀୟ କାର୍ଯ୍ୟଭାବେ ବିବେଚନା କରିବାକୁ ପରାମର୍ଶ ଦେଇଥିଲେ ।
ଅନ୍ୟତମ ଆଲୋଚକ ଡ. ନାରାୟଣ ମୁଦୁଲି ଉଚ୍ଚକୋଟୀର ଓଡ଼ିଆ ପୁସ୍ତକଗୁଡ଼ିକୁ ହିନ୍ଦୀଭାଷାରେ ଅନୁବାଦ ଉପରେ ଗୁରୁତ୍ୱ ଦେଇଥିଲେ । ସାହିତ୍ୟ ସଙ୍ଗଠକ ରମାକାନ୍ତ ମିଶ୍ର ଅତିଥି ପରିଚୟ ପ୍ରଦାନ କରିଥିଲେ ।
ବୈଠକରେ ଅନ୍ୟମାନଙ୍କ ମଧ୍ୟରେ ଗାଳ୍ପିକ କୃପାସାଗର ସାହୁ, ମାଳବିକା ପଟେଲ, ଡ. ପ୍ରଦୀପ୍ତ କୁମାର ପଣ୍ଡା, ସଚ୍ଚିଦାନନ୍ଦ ମିଶ୍ର, ବିରଜାପ୍ରସାଦ ଶତପଥୀ ଯୋଗ ଦେଇଥିଲେ ।
ଭୁବନେଶ୍ୱର, ଜୁଲାଇ ୨(ଲୋକାଲ ୱାୟାର): ଚାକିରି ଜୀବନର ଅଭିଜ୍ଞତା, ଅନୁଭବ ଓ ସମ୍ପର୍କକୁ ଆଧାର କରି ଅବସର ଜୀବନକୁ ଅଧିକ ଅର୍ଥପୂର୍ଣ୍ଣ କରିବା ପାଇଁ ବିଭାଗର ଅବସରପ୍ରାପ୍ତ ଅଧିକାରୀ ଓ କର୍ମଚାରୀମାନେ ଖସଡ଼ା ପ୍ରସ୍ତୁତ କରିବାକୁ ସୂଚନା ଓ ଲୋକସମ୍ପର୍କ ନିର୍ଦ୍ଦେଶକ କୃପାସିନ୍ଧୁ ମିଶ୍ର ପରାମର୍ଶ ଦେଇଛନ୍ତି ।
ସୋମବାର ଅପରାହ୍ନରେ ବିଭାଗର ଯୁଗ୍ମ ନିର୍ଦ୍ଦେଶକ ଜଳନ୍ଧର ପୁଷିକା, ନିର୍ଗମନ ଉପବିଭାଗ ଅଧୀକ୍ଷକ କୁମୁଦିନୀ ଦାଶ ଓ ପ୍ରେସ୍ ପ୍ରକୋଷ୍ଠ କର୍ମଚାରୀ କେତକୀ ଦାସଙ୍କ ସେବାନିବୃତ୍ତି ଅବସରରେ ଅନୁଷ୍ଠିତ ଏକ ସଭାରେ ନିର୍ଦ୍ଦେଶକ ଶ୍ରୀ ମିଶ୍ର ସେମାନଙ୍କ ଅବସର ଜୀବନରେ ସୁସ୍ଥତା, କର୍ମଚଞ୍ଚଳତା ଓ ଶୃଙ୍ଖଳା ଅବ୍ୟାହତ ରହିବ ଏବଂ ଭବିଷ୍ୟତରେ ସେମାନେ ସମାଜ ପ୍ରତି ନିଜସ୍ୱ ଅବଦାନ ପ୍ରକଟ କରିବେ ବୋଲି କହିଛନ୍ତି ।
ଲୋକସମ୍ପର୍କ ଭବନ ସମ୍ମିଳନୀ କକ୍ଷରେ ଅନୁଷ୍ଠିତ ସଭାରେ ଅତିରିକ୍ତ ନିର୍ଦ୍ଦେଶକ ତଥା ଯୁଗ୍ମ ଶାସନ ସଚିବ ନିରଞ୍ଜନ ସେଠୀ ଅଧ୍ୟକ୍ଷତା କରିଥିବାବେଳେ ଯୁଗ୍ମ ଶାସନ ସଚିବ ଶୁଭେନ୍ଦ୍ର କୁମାର ନାୟକ, ଯୁଗ୍ମ ନିର୍ଦ୍ଦେଶକ ବିପିନ ବିହାରୀ ବାରିକି ବକ୍ତବ୍ୟ ରଖି ସେବାନିବୃତ୍ତ କର୍ମଚାରୀଙ୍କ ପ୍ରଶଂସା କରିଥିଲେ ।
ବରିଷ୍ଠ ସୂଚନା ଅଧିକାରୀ ସୂର୍ଯ୍ୟ ରଞ୍ଜନ ମହାନ୍ତି, ସୁଚେତା ପ୍ରିୟଦର୍ଶିନୀ, ରବୀନ୍ଦ୍ର ପଟ୍ଟନାୟକ ବକ୍ତବ୍ୟ ରଖିଥିଲେ । ସେବାନିବୃତ୍ତ କର୍ମଚାରୀମାନେ ବିଭାଗ ପ୍ରତି ସେମାନଙ୍କ କୃତଜ୍ଞତା ଜ୍ଞାପନ କରିଥିଲେ ।
ଭୁବନେଶ୍ବର,ଜୁନ ୩୦(ଲୋକାଲ ୱାୟାର): ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କ ଶାସନର ଦ୍ବିତୀୟ ପାଳିର ପ୍ରଥମ 'ମନ କୀ ବାତ' ରବିବାର ଦେଶବାସୀଙ୍କୁ ଶୁଣାଇଥିବା ବେଳେ ଏଥିରେ ଭୁବନେଶ୍ବରର ସୀତାଂଶୁ ମୋହନ ଜଳ ସଙ୍କଟ ସମ୍ପର୍କରେ ମତ ରଖିଥିବା ଉଲ୍ଲେଖ କରିଛନ୍ତି।
ପ୍ରଧାନମନ୍ତ୍ରୀ ଶ୍ରୀ ମୋଦି କହିଛନ୍ତି ଯେ ଲୋକମାନେ ଜଳ ସଙ୍କଟ ବିଷୟରେ ସଚେତନ ଅଛନ୍ତି। ଏଥିପାଇଁ ନରେନ୍ଦ୍ର ମୋଦି ଆପ ଏବଂ ମାଇ ଗମେଣ୍ଟ ଆପରେ ଅନେକ ବହୁତ ପରାମର୍ଶ ଦେଇଛନ୍ତି।
ଏଥିରେ ମତାମତ ଦେଇଥିବା ଲୋକଙ୍କ ମଧ୍ୟରେ ସେ ଭୁବନେଶ୍ବରର ସୀତାଂଶୁ ମୋହନ ପରିଡାଙ୍କ ନାମ ଉଲ୍ଲେଖ କରିଥିଲେ।
ପ୍ରତୀକ୍ଷାର ଅନ୍ତଃ କେନ୍ଦ୍ରାପଡ଼ା ଜିଲ୍ଲାରେ ପ୍ରଥମ ଥର ପାଇଁ ଗଡ଼ିଲା ରେଳ ଇଞ୍ଜିନ୍ (ଅପଡେଟ୍)
ଭୁବନେଶ୍ୱର, ଜୁନ ୩୦(ଲୋକାଲ ୱାୟାର): ଦୀର୍ଘ ବର୍ଷ ପ୍ରତୀକ୍ଷାର ଅନ୍ତ ଘଟିଛି ଏବଂ ଶନିବାର କେନ୍ଦ୍ରାପଡ଼ା ଜିଲ୍ଲାରେ ପ୍ରଥମ ଥର ପାଇଁ ରେଳ ଇଞ୍ଜିନି ପରୀକ୍ଷାମୂଳକ ଭାବେ ଚଳାଚଳ କରିଥିବା ରେଳବାଇର ଜଣେ ପଦାଧିକାରୀ ସୂଚନା ଦେଇଛନ୍ତି ।
ଶନିବାର ପରୀକ୍ଷାମୂଳକ ଭାବେ ଏକ ମଲ୍ଟିପନିସ ପେକ୍ସନ ଇଞ୍ଜିନ ଯାଜପୁର ଜିଲ୍ଲାର ହରିଦାସପୁରଠାରୁ ବାହାରି କେନ୍ଦ୍ରାପଡ଼ାର ଗୋପ ରେଳ ଷ୍ଟେସନରେ ଅପରାହ୍ଣ ୨ଟା ବେଳେ ପହଞ୍ଚିଥିଲା ଦୀର୍ଘ ୪୫ କିଲୋମିଟର ପର୍ଯ୍ୟନ୍ତ ଏହା ଗଡ଼ିଥିଲା ।
ରେଳବାଇ ପକ୍ଷରୁ ଏହାକୁ ଟାୱାର ଯାଞ୍ଚ କାର୍ କୁହାଯାଇଛି ।
ଇଞ୍ଜିନରେ ଡିଜିଏମ୍ ରାଜୀବ ରଞ୍ଜନ ପଣ୍ଡାଙ୍କ ସମେତ ୧୭ ଜଣିଆ ବୈଷୟିକ ଟିମ୍ ରହିଥିଲେ ।
ସେମାନେ ଟ୍ରାକରେ ଇଞ୍ଜିନ ଚଳାଇ ଟ୍ରାକର କ୍ଷମତା, ବିଦ୍ୟୁତ ସଂଯୋଗ ଆଦି ବୈଷୟିକ ବ୍ୟବସ୍ଥାର ଯାଞ୍ଚ କରିଥିଲେ ।
ଏହା ଓଡ଼ିଶାର ପ୍ରଥମ ଫାଟକବିହୀନ ରେଳପଥ ବୋଲି ମଧ୍ୟ କୁହାଯାଉଛି । ୮୨.୨ କିଲୋମିଟର ଦୈର୍ଘ୍ୟର ଏହି ରେଳ ଲିଙ୍କରୁ ଯାଜପୁର ଜିଲ୍ଲାରେ ୨୯ କି.ମି., କେନ୍ଦ୍ରାପଡ଼ା ଜିଲ୍ଲାରେ ୪୩ କି.ମି. ଏବଂ ଜଗତସିଂହପୁର ଜିଲ୍ଲାରେ ୧୦ କି.ମି. ରହିଛି ।
ଏପର୍ଯ୍ୟନ୍ତ କେନ୍ଦ୍ରାପଡ଼ା ଜିଲ୍ଲାର ବାଜପୁର ପର୍ଯ୍ୟନ୍ତ ଅର୍ଥାତ୍ ୪୭ କିଲୋମିଟର ରେଳପଥର କାର୍ଯ୍ୟ ଶେଷ ହୋଇପାରିଛି ।
ନିର୍ମାଣାଧୀନ ଏହି ରେଳ ଲିଙ୍କରେ ମୋଟ ୧୦ଟି ଷ୍ଟେସନ ଅର୍ଥର୍ାତ୍, ଯାଜପୁର ଜିଲ୍ଲାରେ ୩ଟି, କେନ୍ଦ୍ରାପଡ଼ା ଜିଲ୍ଲାରେ ୫ଟି ଏବଂ ଜଗତସିଂହପୁର ଜିଲ୍ଲାରେ ୨ଟି ଷ୍ଟେସନ ରହିଛି ।
ଉଲ୍ଲେଖଯୋଗ୍ୟ, ୧୯୯୭ ମସିହାରେ ଉକ୍ତ ପ୍ରକଳ୍ପ ଲାଗି ପ୍ରଥମେ ଜମି ଅଧିଗ୍ରହଣ କରାଯାଇଥିଲା । ଏହାପାଇଁ ୧୯୯୭ ମସିହାରେ ୪୩୦ କୋଟି ଟଙ୍କା ମଂଜୁର ହୋଇଥିଲା ।
ଆଂଶିକ ଜମି ଅଧିଗ୍ରହଣ ପରେ ୨୦୦୭ ମସିହାରେ ଏହାର ନିର୍ମାଣ କାମ ଆରମ୍ଭ ହୋଇଥିଲା । ୨୦୧୩ ମସିହାରେ ଏହି ରେଳପଥର ଟେଣ୍ଡର ମୂଲ୍ୟ ୧୪ଶହ କୋଟି ଟଙ୍କାକୁ ବୃଦ୍ଧି କରାଯାଇଥିଲା ।
ଭୁବନେଶ୍ୱର, ଜୁନ୍ ୨୯(ଲୋକାଲ ୱାୟାର): ଗାନ୍ଧର୍ବ କଳା ପରିଷଦ ଦ୍ୱାରା ରବୀନ୍ଦ୍ର ମଣ୍ଡପରେ ଆୟୋଜିତ ଦୁଇଦିନିଆ ଗାନ୍ଧର୍ବ କଳା ମହୋତ୍ସବ-୨୦୧୯ ଶନିବାର ସନ୍ଧ୍ୟାରେ ଉଦଯାପିତ ହୋଇଯାଇଛି ।
ଏହି ଅବସରରେ ବିଶିଷ୍ଟ କଥକ ନୃତ୍ୟଶିଳ୍ପୀ ଗୁରୁ ଅସୀମବନ୍ଧୁ ଭଟ୍ଟାଚାର୍ଯ୍ୟଙ୍କୁ 'ଡ. ଦିବାକର ମିଶ୍ର ଗାନ୍ଧର୍ବ କଳାଶ୍ରୀ ସମ୍ମାନ-୨୦୧୯' ପ୍ରଦାନ କରାଯାଇଥିଲା ।
ବିଶିଷ୍ଟ କଣ୍ଠଶିଳ୍ପୀ ଡ. ଶ୍ୟାମାମଣି ଦେବୀ ପ୍ରମୁଖ ଅତିଥି, ଧାରାବାହିକ ନିର୍ଦ୍ଦେଶକ କେଶବ ମଲ୍ଲିକ, ବାସନ୍ତୀ ମିଶ୍ର ଅନ୍ୟତମ ଅତିଥି ଭାବେ ଯୋଗ ଦେଇ ଶ୍ରୀ ଭଟ୍ଟାଚାର୍ଯ୍ୟଙ୍କୁ ସମ୍ମାନିତ କରିଥିଲେ ।
ମଞ୍ଚରେ ଅନୁଷ୍ଠାନର ସଭାପତି ଶଙ୍କର୍ଷଣ ପରିଡ଼ା, ସାଧାରଣ ସମ୍ପାଦିକା ଡ. ଗାୟତ୍ରୀ ମିଶ୍ର ଉପସ୍ଥିତ ଥିଲେ । ପ୍ରାରମ୍ଭିକ ସଭା ଓ ସମ୍ବର୍ଦ୍ଧନ ପର୍ବ ପରେ ସାଂସ୍କୃତିକ କାର୍ଯ୍ୟକ୍ରମ ପରିବେଷିତ ହୋଇଥିଲା ।
ଗାନ୍ଧର୍ବ କଳା ପରିଷଦର ଶିଳ୍ପୀମାନେ ପାରମ୍ପରିକ ସଙ୍ଗୀତ 'ସତ୍ୟବାଦୀ ଗୋବିନ୍ଦ'ରେ ଓଡ଼ିଶୀ ନୃତ୍ୟ କରିଥିଲେ ।
ପ୍ରଖ୍ୟାତ କଥକ ନୃତ୍ୟ ଗୁରୁ ଅସୀମବନ୍ଧୁ ଭଟ୍ଟାଚାର୍ଯ୍ୟ ଏବଂ ତାଙ୍କ ସହଯୋଗୀମାନଙ୍କ ଦ୍ୱାରା ଚିତ୍ତାକର୍ଷକ କଥକ ନୃତ୍ୟ ପରିବେଷଣ କରାଯାଇଥିଲା ।
ଡ. ଗାୟତ୍ରୀ ମିଶ୍ର, ଶ୍ରୀତତ୍ତ୍ୱା ମିଶ୍ର, ସ୍ୱାତୀ ସ୍ୱରୂପା ପରିଡ଼ା ଓ ଶକ୍ତି ସମ୍ପନ୍ନା ପରିଡ଼ା ଯଥାକ୍ରମେ ଓଡ଼ିଶୀ ନୃତ୍ୟରେ ଏକକ ଏବଂ ଦୈତ ନୃତ୍ୟ ପରିବେଷଣ କରି ଦର୍ଶକଙ୍କୁ ଭାବାମଗ୍ନ କରିଦେଇଥିଲେ ।
ଶେଷରେ ଅନୁଷ୍ଠାନର ଛାତ୍ରଛାତ୍ରୀମାନେ ସମ୍ବଲପୁରୀ ଲୋକ ନୃତ୍ୟ ପ୍ରଦର୍ଶନ କରିଥିଲେ । ଡ. ମୃତ୍ୟୁଞ୍ଜୟ ରଥ କାର୍ଯ୍ୟକ୍ରମରେ ସଂଯୋଜନା କରିଥିବାବେଳେ ସଞ୍ଜୟ ଭଟ୍ଟ ଉତ୍ସବ ପରିଚାଳନାରେ ସହଯୋଗ କରିଥିଲେ ।
ଭୁବନେଶ୍ୱର, ଜୁନ ୨୯ (ଲୋକାଲ ୱାୟାର) ସନ୍ଥକବି ଭୀମଭୋଇଙ୍କ ସ୍ମୃତିରେ ସାରଳା ସଂସଦ ପକ୍ଷରୁ ଆୟୋଜିତ ସମାରୋହରେ କବି ତଥା ଆଇଏଏସ ଇଂ ବିଷ୍ଣୁପଦ ସେଠୀଙ୍କୁ ତାଙ୍କର କାବ୍ୟିକ କୃତି ପାଇଁ ଭୀମଭୋଇ ସମ୍ମାନରେ ସମ୍ମାନିତ କରାଯାଇଥିବା ମଙ୍ଗଳବାର ସଂସଦର ଜଣେ ଅଧିକାରୀ ସୂଚନା ଦେଇଛନ୍ତି ।
ତାଙ୍କୁ ରୋପ୍ୟ ନିର୍ମିତ ଭୀମଭୋଇଙ୍କ ପ୍ରତିକୃତି, ତାମ୍ରଫଳକ ଓ ଉପଢୌକନ ପ୍ରଦାନ କରାଯାଇଛି ।
ସମ୍ମାନ ଗ୍ରହଣ କରିବା ପରେ ଶ୍ରୀ ସେଠୀ ନିଜର ପ୍ରତିକ୍ରିୟାରେ କହିଛନ୍ତି ଯେ, ପୂଜ୍ୟପୂଜା ପରମ୍ପରା ଆମ ସଂସ୍କୃତିର ଅଙ୍ଗ । ତେଣୁ ସଂସଦ ପକ୍ଷରୁ ଭୀମଭୋଇଙ୍କ ନାମରେ ନାମିତ ଏହି ସମ୍ମାନ ପ୍ରଦାନ କରାଯାଇଥିବାରୁ ମୁଁ ବିଶେଷ ଆନନ୍ଦିତ ହୋଇଛି ।
ଉଲ୍ଲେଖଯୋଗ୍ୟ, ସେ ଆରଇସି ରାଉରକେଲାରୁ ମେକାନିକାଲ ଇଞ୍ଜିନିୟରିଂଗ ଡିଗ୍ରୀ ଏବଂ ମୁମ୍ବାଇରୁ ଏମ. ଟେକ ଲାଭ କରିବା ପରେ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ ।
ସେଠୀଙ୍କ କୃତି ମଧ୍ୟରେ କୁଆଡ଼େ ଯିବି, ମୋ ଶଦ୍ଦର ଜଗତ, ସନ୍ଥକବି ଭୀମଭୋଇ, ଆମ ଓଡ଼ିଶାର ଦେବଦେବୀ ପୀଠ, ବିୟଣ୍ଡ ଫିଲିଂ, ଓଡ଼ିଶାର ଆଦିବାସୀ ପ୍ରଭୃତି ପୁସ୍ତକ ରହିଛି ।
ଏହା ବ୍ୟତୀତ ବାତ୍ୟା ଫନିର ମୁକାବଲା ପାଇଁ ସେଠୀଙ୍କ ଉଲ୍ଲେଖନୀୟ କାର୍ଯ୍ୟକୁ ଜାତିସଂଘ ଓ ଭାରତ ସରକାର କେ ସମେତ ଦେଳ ଓ ବିଦେଶ ମଧ୍ୟ ଉଚ୍ଚ ପ୍ରଶଂସା ପାଇଛନ୍ତି ।
ଭୁବନେଶ୍ୱର, ଜୁନ୍ ୨୯ (ଲୋକାଲ ୱାୟାର): ଆଜି (ଶନିବାର) ଜାତୀୟ କ୍ୟାମେରା ଦିବସ । ପ୍ରତିବର୍ଷ ପାଳିତ ହୋଇଆସୁଛି ଏହି ଦିବସ । ମାତ୍ର ରାଜ୍ୟସ୍ତରରେ ବିଶେଷ କରି ଓଡ଼ିଶାରେ କ୍ୟାମେରା ଦବସ ପାଳନ ହୋଇନି ।
ପ୍ରଥମ ଥର ପାଇଁ ଜାତୀୟ କ୍ୟାମେରା ଦିବସ ଉପଲକ୍ଷେ କିଛି କ୍ୟାମେରାପ୍ରେମୀ ଏକାଠି ହୋଇ ପାଳନ କରିବାକୁ ଯାଉଛନ୍ତି ।
ଏଥିପାଇଁ ଜୟଦେବ ଭବନରେ ପ୍ରଦର୍ଶନୀ ଗୃହରେ ସ୍ୱତନ୍ତ୍ର ପ୍ରଦର୍ଶନୀର ଆୟୋଜନ କରାଯାଇଛି ।
ବଡ଼ କଥା ହେଲା ଏଥିରେ ୧୮୯୨ ମସିହାର ପୁରୁଣା କ୍ୟାମେରା ଦେଖିବାକୁ ମିଳିବ ।
ପ୍ରଦର୍ଶନୀଟି ଅପରାହ୍ନ ସାଢ଼େ ୩ଟାରୁ ରାତି ୮ଟା ପର୍ଯ୍ୟନ୍ତ ସର୍ବସାଧାରଣଙ୍କ ନିମନ୍ତେ ଖୋଲା ରହିବ । ପ୍ରାୟ ତିରିଶ କମ୍ପାନୀର ଦୁଇଶହରୁ ଉଦ୍ଧ୍ୱର୍ କ୍ୟାମେରା ସ୍ଥାନ ପାଇବ ।
୧୮୯୨ ମସିହାର କ୍ୟାମେରାଠାରୁ ନିକଟ ଅତୀତ ପର୍ଯ୍ୟନ୍ତ ବ୍ୟବହୃତ ହୋଇଥିବା କ୍ୟାମେରାଗୁଡ଼ିକ ଦେଖିବାକୁ ମିଳିବ ।
ଏଥି ସଙ୍ଗେ ସଙ୍ଗେ କ୍ୟାମେରାର କ୍ରମବିବର୍ତ୍ତନ ସମ୍ପର୍କରେ ପ୍ରତି ପନ୍ଦର ମିନିଟରେ ଏକ ସ୍ଲାଇଡ୍ ଶୋ' ବ୍ୟବସ୍ଥା ମଧ୍ୟ କରାଯାଇଛି ।
ଏହାକୁ ଓଡ଼ିଆ ଚଳଚ୍ଚିତ୍ର ଜଗତର ପ୍ରତିଷ୍ଠିତ କ୍ୟାମେରାମ୍ୟାନ୍ ତଥା ନିର୍ଦ୍ଦେଶକ ରାଜୁ ମିଶ୍ର ଉଦଘାଟନ କରିବେ ।
ବିଶିଷ୍ଟ କବି ଓ ମେକାନିକାଲ ଇଞ୍ଜିନିୟରିଂ କ୍ଷେତ୍ରରେ ଜଣାଶୁଣା ବୈଜ୍ଞାନିକ ଡ. ଆଶୁତୋଷ ପରିଡ଼ା ଏଥିରେ ସମ୍ମାନିତ ଅତିଥି ଭାବରେ ଯୋଗ ଦେବେ ।
ଏହି ଅବସରରେ କ୍ୟାମେରା ସମ୍ବନ୍ଧୀୟ ସନ୍ଦର୍ଭ ପୁସ୍ତିକା ଉନ୍ମୋଚିତ ହେବ ।
ଏହାର ମୁଖ୍ୟ ଆୟୋଜକ ଡ. ସନ୍ତୋଷ କୁମାର ମିଶ୍ର ଓ ସହ ଆୟୋଜକ ଡ. ଭବାନୀ ଶଙ୍କର ଆଚାର୍ଯ୍ୟ ଓଡ଼ିଶାରେ ପ୍ରଥମ ଥର ପାଇଁ ଏଭଳି ଉତ୍ସବ ପାଳନର ସୁଯୋଗ ହାସଲ କରିବା ପାଇଁ ଜନସାଧାରଣଙ୍କୁ ଅନୁରୋଧ କରିଛନ୍ତି ।
ଭୁବନେଶ୍ୱର,ଜୁନ ୨୯(ଲୋକାଲ ୱାୟାର): ସାଂସ୍କୃତିକ ଅନୁଷ୍ଠାନ 'ଦ ଏଭରଗ୍ରୀନ୍' ତରଫରୁ ପ୍ରଖ୍ୟାତ ସଙ୍ଗୀତ ନିର୍ଦ୍ଦେଶକ ଓ ଗାୟକ ହେମନ୍ତ କୁମାରଙ୍କ ସ୍ମୃତିରେ ସମର୍ପିତ ଏକ ମନୋରମ ସଙ୍ଗୀତ ପର୍ବ ଆସନ୍ତା ଜୁଲାଇ ୧ତାରିଖ ସୋମବାର ସନ୍ଧ୍ୟାରେ ଜୟଦେବ ଭବନଠାରେ ଅନୁଷ୍ଠିତ ହେବ ବୋଲି ଅନୁଷ୍ଠାନର ଚେୟାରମ୍ୟାନ୍ ଇଂ. କମଳାକାନ୍ତ ମହାନ୍ତି ଶୁକ୍ରବାର କହିଛନ୍ତି ।
ଏହି ଅବସରରେ ହେମନ୍ତ କୁମାର ନିଜେ ଗାଇଥିବା ଏବଂ ତାଙ୍କ ନିର୍ଦ୍ଦେଶନାରେ ଅନ୍ୟମାନେ କଣ୍ଠଦାନ କରିଥିବା କିଛି ଲୋକପ୍ରିୟ ଏବଂ ମନମୁଗ୍ଧକର ସଙ୍ଗୀତ ପରିବେଷଣ କରାଯିବାର କାର୍ଯ୍ୟକ୍ରମ ରହିଛି ।
ଗୀତଗୁଡ଼ିକୁ ଗାଇ ଶୁଣାଇବେ କଣ୍ଠଶିଳ୍ପୀ ଜ୍ୟୋର୍ତିମୟୀ, ଯସ୍ମିନ୍, ବରଦା, ବିରଜା, ଗୋଲକ, ଲଲାଟେନ୍ଦୁ, ରିତୀକା, ସଞ୍ଜିତା, ସୀମା, ଜାନକୀ, ଜ୍ୟୋତି, ଆଦ୍ୟାଶା ଓ ପ୍ରଫୁଲ୍ଲ ।
କାର୍ଯ୍ୟକ୍ରମରେ ସଂଯୋଜନା କରିବେ ନଦୀମ୍ ଗୁଲସନ୍ ।
ଏହି ସନ୍ଧ୍ୟାରେ ହେମନ୍ତ କୁମାରଙ୍କ ସଙ୍ଗୀତରେ ରୁଚି ରଖିଥିବା ଶ୍ରୋତାମାନେ ବହୁ ସଂଖ୍ୟାରେ ଯୋଗଦେବା ପାଇଁ ଅନୁଷ୍ଠାନ ପକ୍ଷରୁ ଅନୁରୋଧ କରାଯାଇଛି ।
କଟକ,ଜୁନ ୨୬ (ଲୋକାଲ ୱାୟାର):ଓଡିଶା ପୋଲିସରେ କାର୍ଯ୍ୟରତ ୧୩୭ଜଣ ସବଇନ୍ସପେକ୍ଟରଙ୍କୁ ବୁଧବାର ଦିନ ପଦୋନ୍ନତି ସହିତ ବିଭିନ୍ନ ସ୍ଥାନରେ ଅବସ୍ଥାପିତ କରାଯାଇଛି ।
ଏହି ସବଇନ୍ସପେକ୍ଟର ମାନଙ୍କୁ ଇନ୍ସପେକ୍ଟର ପାହ୍ୟାକୁ ପଦୋନ୍ନତି ମିଳିଛି । ଏ ନେଇ ପୋଲିସ ମୁଖ୍ୟାଳୟ ପକ୍ଷରୁ ବିଜ୍ଞପ୍ତି ପ୍ରକାଶ ପାଇଛି ।
ବିଜ୍ଞପ୍ତି ଅନୁଯାୟୀ ଶ୍ରୀନିବାସ ସାମଲ,ସରିତା କୁମାରୀ ମହାପାତ୍ର,ସ୍ନିଗ୍ଧାରାଣୀ ସୁନା,ଲକ୍ଷ୍ମଣ ବେହେରା,ଗୋବର୍ଦ୍ଧନ ସାହୁ,ଶଙ୍କର ପ୍ରସାଦ ମାଝୀ,ଜୟନାରାୟଣ ଖଣ୍ଡେଇ,ରଘୁନାଥ ମାଝୀ, ଉଦ୍ଧବ ପ୍ରଧାନ, ଏସ.ଦାଶରଥୀ ପାତ୍ର,ମହେନ୍ଦ୍ର ସାହୁ, ଅଶ୍ବିନୀ ଭିତ୍ରିଆ, କୌଶିକ ମାଝୀ,ଝୁନାରାଣୀ ସାହୁ, ପ୍ରେମଦା ନାୟକ , ମନ୍ଦାକିନୀ ମହାନ୍ତ, ମୀନା କୁମାରୀ ସାହୁ, ପୁଷ୍ପାଞ୍ଜଳୀ ହଜାରା, ବିଜୟଲକ୍ଷ୍ମୀ ପଣ୍ଡା, ଉର୍ମିଳା ନାୟକ, ଭାର୍ଗବୀ ପୃଷ୍ଟି, ସୁନିତାଲତା ପାଣିଗ୍ରାହୀ,ସୁନୀଲ ବିଶୋୟୀ, ରବୀନ୍ଦ୍ର ବେହେରା, ଉଦୟ କୁମାର ତୁରୁକ, ଲିନସ ଲାର୍କା, ଆଶାରାମ ବିନ୍ଧାଣୀ,ଚିତ୍ତରଂଜନ ବରାଳ, ଶଶୀଭୂଷଣ ସ୍ବାଇଁ, ସୁରେଶ ଭଇଁସାଲ, ଜି.ଚନ୍ଦ୍ରଶେଖର ରେଡୀ, ଲକ୍ଷ୍ମୀଧର ବେହେରା,ଶିଶିର କୁମାର ପାଣିଗ୍ରାହୀ, ଯୋଗେଶ୍ବର ଦଣ୍ଡସେନା, ଶ୍ରୀମୁଖ ନାୟକ, ଏସ.କ୍ରୀଷ୍ଣା ଆଚାରୀ, ସୁରେଶ ଚନ୍ଦ୍ର ସାହୁ, ପ୍ରହଲାଦ ବେହେରା, ଆର୍ତ୍ତତ୍ରାଣ ନନ୍ଦ, ପୂର୍ଣ୍ଣଚନ୍ଦ୍ର ବେହେରା, ମର୍କଣ ମିଶ୍ର, ସରୋଜ ବାରିକ, ଅଲେଖ ସେଠୀ, ପ୍ରଫୁଲ ପ୍ରଧାନ, ଧିରେନ ପଟ୍ଟନାୟକ, ଲକ୍ଷ୍ଣ ବେହେରା, ପ୍ରଫୁଲ୍ ପ୍ରଧାନ, ଭାଗିରଥି କାଣ୍ଡି, ଧନେଶ୍ବର ନାୟକ, ସଂଜୀବ ରଣଭଇଁସା, ଦୀନବନ୍ଧୁ ଦାସ, ନିରଂଜନ ମଲ୍ଲିକ,ପ୍ରଫୁଲ୍ଲ ବେହେରା, ଲକ୍ଷ୍ମଣ ସେଠୀ, ବିନୟ ରାୟ, ଲକ୍ଷ୍ମୀଧର ସେଠ, ଗଏନ୍ଦୁରାମ ସାନ୍ତାମି, ବିଭୁତି ଭୂଷଣ ସେଠୀ,ବୀରକିଶୋର ମଲ୍ଲିକ, ବିଶ୍ବନାଥ ଜାଲି, ତପନ ମାହାଳି, ଗଣପତି ବେହେରା, ବଂଶୀଧର ବେହେରା, ଶ୍ରୀଧର ମାଝୀ, ସାରଙ୍ଗଧର ପ୍ରଧାନ, ଶୁଭରାଜ ଧାରୁଆ, ସିମନ ଲାକ୍ରା, ବିଦେଶୀ ବାଗ, ଟଙ୍କଗିରି ଭୋଇ, ଭୀମସେନ ପୂଜାରୀ ,ଲିମାରାଜ ପ୍ରଧାନ, ବିଜୟ କୁମାର ବେକ, ବିନୋଦ ବିହାରୀ ନାୟକ, ସନ୍ତୋଷ କୁମାର ମିର୍ଦ୍ଧା, କଳାକାର ନାୟକ, ରବୀନ୍ଦ୍ର ମଲ୍ଲିକ, ନିଳାମ୍ବର ଜାଲି, ପ୍ରଭଞ୍ଜନ ବେହେରା, ଆବ୍ରାହମ ଚାମ୍ପିଆ, ଅନୁପମ ବେହେରା, ସବିତା ମାଝୀ, ବୀରବର ଭଗତ, କୃପା ବାଗ,ବଙ୍କିମ ବୱାଲି, କୁନମଣି ଦେଇ, ଶରତ କୁମାର ନାୟକ, ଅଭିନାଶ ରେଡୀ, ଧିରେନ ପଟ୍ଟନାୟକ, ପ୍ରିୟବ୍ରତ ରାଉତ,ତପନ କୁମାର ପ୍ରଧାନ, ପରମାନନ୍ଦ ସୁନାନି, ପାଞ୍ଚାଳି ରାଉତ, ମନୋରମା ବାରିକ, ତପସ୍ବିନୀ ସେଠ, ଗୀତାଞ୍ଜଳୀ ବେହେରା,ରଶ୍ମିତା ଏକ୍କା, ଜ୍ୟୋତିପ୍ରକାଶ ସାହୁ, ରାଧାକାନ୍ତ ସାହୁ, ସୁଶାନ୍ତ ସାହୁ, ଧିରେସ ଦାସ, ଦୁର୍ଗାପ୍ରସାଦ ଜେନା, ପ୍ରିଦର୍ଶିନି ଖଟୁଆ, ଧିରେନ ବେହେରା,ସତ୍ୟାନନ୍ଦ ପାତ୍ର, ତାପସ ସାହୁ, ଚାରୁଲତା ବେହେରା, ପ୍ରଦ୍ୟୁମ୍ନ ମହାପାତ୍ର, ଭାଗ୍ୟଲତା ପ୍ରଧାନ, ତୁଷାରକାନ୍ତ ସେଠୀ, ସନ୍ଧ୍ୟାରାଣୀ ଜେନା, କୈବଲ୍ୟ ସେଠ,ରଂଜୋ ହସନି କୁଲୁ, ଅନୀତା ସାହୁ, କିଶୋର ପ୍ରଧାନ, ଗେଲି କୁମାରୀ ସାହୁ, ସବିତା ଥରମିଆ, ପଦମାଳୟା ସାହୁ, ମଧୁସ୍ମିତା ମହାନ୍ତି, ବିଜୟରାଜ ମାଝୀ, ସୁଜାତା ଖମାରି, ରୁନୁ କୁମାରୀ ମାଝୀ, ଖିତିଶ ଚନ୍ଦ୍ର ପାତ୍ର, ସଂଜୁକ୍ତା ସାହୁ, ବରେନ୍ଦ୍ର ଶିଆଳ, ଉର୍ମିଳା ମଲ୍ଲିକ, ପ୍ରଫୁଲ୍ଲ ଲାକ୍ରା, ମନିସା ବାରା, ଅଞ୍ଜଳୀ କୁମ୍ଭାର, ସୁଶମା କୁଅଁର, ସୌଦାମିନୀ ନାଗ, ସୁକୁମା ହାଂସଦା,ତୁଳସୀ ମଂଜରି ଭୂୟାଁ, ହେମାଙ୍ଗିନୀ ଗାରଡିଆ,ସମ୍ବାରି ହାଂସଦା, ଅରକ୍ଷିତ ଖାଲକୋଙ୍କୁ ଇନ୍ସପେକ୍ଟର ପାହ୍ୟାକୁ ପଦୋନ୍ନତି ମିଳିଛି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
